पीटीएस में बेसिक ट्रेनिंग के तहत खेल प्रतियोगिताएं शुरू
पुलिस ट्रेनिंग स्कूल मकरोनिया में खेल प्रतियोगिता हो रही है। बेसिक ट्रेनिंग के तहत ट्रेनी सिपाहियों में बल, बुद्धि और सामंजस्य की भावना बढाने के लिए ये सालाना आयोजन किया जा रहा है। मंगलवार को इस प्रतियोगिता के तहत ट्रेनी सिपाहियों के बीच फुटबॉल, बॉलीवॉल, हैंडबॉल, रस्साकस्सी, कबड्डी एवं एथलेटिक्स की विभिन्न विधाओं का आयोजन हुआ। पीटीएस के एडिशनल एसपी डीआर तेनिवार ने बताया कि ये प्रतियोगिता अगले तीन दिन और चलेगी। जिसमें हम सर्वश्रेष्ठ खिलाड़ी व हाउस का चयन करेंगे। एडिशनल एसपी के अनुसार पुलिस के ट्रेनी जवान इस आयोजन का भरपूर आनंद ले रहे हैं। सभी विधाओं में खिलाड़ियों ने बढ़-चढ़कर भाग लिया।
कबड्डी में नर्मदा हाउस विजयी - मंगलवार को अलग-अलग विधाओं का आयोजन हुआ। सबसे ज्यादा दिलचस्प मुकाबला कबड्डी का हुआ। शक्ति और चपलता से भरे इस खेल में नर्मदा हाउस और सतपुड़ा हाउस फाइनल मुकाबले में पहुंची थी। दोनों ही टीम टक्कर की थी। लेकिन आखिरी में जीत नर्मदा हाउस की हुई। इसी तरह फुटबॉल के फाइनल मुकाबले में चंबल हाउस ने 1-0 से विंध्य हाउस को हराया। बॉलीबॉल के दो सेमीफाइनल मुकाबलों में चंबल और नर्मदा हाउस जीते। आयोजन समिति के अनुसार अगले तीन दिन रस्साकस्सी, दौड़, ऊंची कूद आदि का आयोजन किया जाएगा।
सागर. पीटीएस में खेल सत्र में कबड्डी का आयोजन हुआ।
bho_Deva hin_Deva hin_Deva awa_Deva